钦定古今图书集成/历象汇编/庶征典/第009卷 > 淮南子 > 《泰族训》
## 钦定古今图书集成/历象汇编/庶征典/第009卷 > 淮南子 > 《泰族训》

精诚感于内，形气动于天，则景星见，黄龙下，祥凤至，
醴泉出，嘉谷生，河不满溢，海不溶波。故《诗》云：“怀柔百
神，及河乔岳。”逆天暴物，则日月薄蚀，五星失行，四时
干乖，昼冥宵光，山崩川涸，冬雷夏霜。《诗》曰：“正月繁霜，
我心忧伤。”天之与人有以相通也，故国危亡而天文
变，世惑乱而虹蜺见，万物有以相连，精祲有以相荡
也。